[{"text_idx": "#000000", "text": "valged ja va\u0308ikeste pooridega viljakehad"}, {"text_idx": "#000001", "text": "Majakorgiku (Amyloporia sinuosa syn. Antrodia sinuosa) viljakeha on noorelt valge, siis kreemikas, vanalt hallikas-vaiguva\u0308rvi. Torukeste pind on kare, poorid algul nurgelised, hiljem labu\u0308rintjad ja ebakorrapa\u0308rased. Looduses tehtud pilte majakorgiku viljakehadest leiab Eesti eElurikkuse kodulehelt. Majakorgikut vo\u0303ib hoonetest leida kaunis sagedasti, harvamatel juhtudel esineb vatjas kiudpoorikut (A. gossypium, vt Foto 1), kollakas korgikut (A. xantha, vt Foto 2) ja kuusekorgikut (A. serialis). Ilma seene viljakehadeta on nende liikide eristamine va\u0308ga keeruline. Ko\u0303igi nimetatud seeneliikide seeneniidistik- ja no\u0308o\u0308rid on valged vo\u0303i valkjad."}, {"text_idx": "#000004", "text": "U\u0308ldiselt eelistavad ko\u0303ik eelnimetatud liigid kasvamiseks ko\u0303rgemaid temperatuure ja puidu niiskust, kui majavamm. Eelistatud kasvukeskkonna temperatuurid ja\u0308a\u0308vad vahemikku 22,5\u201331\u00b0C ja puidu niiskus 35-55%. Erinevalt majavammist on nende seente leviku ulatused ainult niiskuskahjustuste piirides, misto\u0303ttu vo\u0303ivad kahjustused olla va\u0308iksed ja lokaalsed. Need seened ei levi ma\u0308rjalt puidult kuivadele puitmaterjalidele, nagu majavamm. Samas vo\u0303ivad areneda ka kivipindadele."}, {"text_idx": "#000005", "text": "Eelnimetatud seentele sarnaneb puidu-kiudpoorik (Fibroporia vaillantii, vt Foto 3). Puidu-kiudpooriku viljakehad on samuti valged ning pooridega. Iseloomulikuks tunnuseks on viljakehade servas olevad risomorfid. Seeneniidistik on vo\u0303rkjas ning sitke, sageli kruusa vo\u0303i ko\u0303dupuidu tu\u0308kkide vahel."}, {"text_idx": "#000007", "text": "Kiudpooriku perekonna liikidest on hoonetest leitud lisaks veel Fibroporia pseudorennyi (vt Foto 4), mis on va\u0308ga la\u0308hedalt sugulane vatjas kiudpoorikule (Fibroporia gossypium, vt Fotod 5-6). Viimast vo\u0303ib samuti hoonetest leida."}, {"text_idx": "#000008", "text": "Foto 4. Fibroporia pseudorennyi niidistik po\u0303randa tala peal"}, {"text_idx": "#000009", "text": "Foto 5. Fibroporia gossypium niidistik"}, {"text_idx": "#000010", "text": "Foto 6. Fibroporia gossypium viljakeha"}, {"text_idx": "#000011", "text": "Jane Oja on mu\u0308koloog (PhD), kes on tegelenud majaseente ma\u0308a\u0308ramise ja ekspertiisidega alates 2007. aastast."}, {"text_idx": "#000012", "text": "Tunnustatud ekspert ehitiste biokahjustuste valdkonnas vastavalt Eesti Kohtuekspertiisi Instituudile, omab Muinsuskaitseameti poolt va\u0308ljastatud tegevusluba uuringute teostamiseks ma\u0308lestises."}, {"text_idx": "#000014", "text": "Must hallitus ja muud probleemid ostetud majas\nMajavamm paneb proovile kinnisvara ostjad ja mu\u0308u\u0308jad\nKodude varjatud ku\u0308lg: hallitused, bakterid, tolmulestad jne"}]